section_heading: Ujedinjenje Jemena 1990-ih
paragraph_text: Ujedinjena Republika Jemen, proglašena je 22. svibnja 1990. sjevernjački predsjednik Saleh postao je predsjednik a južnjački al-Baidh potpredsjednik. Tako je po prvi put nakon puno stoljeća, Jemen bio politički ujedinjen. Ostavljeno je 30-mjesečno prijelazno razdoblje, za proces ujedinjenja dva politička i gospodarska sustava. Izabrano je Predsjedničko vijeće, kojeg su izabrali 26 članova Savjetničkog vijeća sa Sjevera i 17 člana Prezidija s Juga. Predsjedničko vijeće imenovalo je premijera, koji je formirao svoju vladu. Istovremeno je oformljen privremeni zajednički parlament s 301 mjesta, u koji je ušlo 159 zastupnika sa sjevera, i 111 zastupnika s juga te 31 nezavisnih poslanika koje je imenovalo Predsjedničko vijeće.